Ehdotus: neuvoston asetus maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta /* KOM/2008/0027 lopull. - CNS 2008/0011 */





[pic] | EUROOPAN YHTEISÖJEN KOMISSIO | Bryssel 29.1.2008 KOM(2008) 27 lopullinen 2008/0011(CNS) Ehdotus: NEUVOSTON ASETUS maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta (komission esittämä) PERUSTELUT EHDOTUKSEN TAUSTA - Ehdotuksen perustelut ja tavoitteet Pellavan ja hampun yhteisessä markkinajärjestelyssä, josta säädetään neuvoston asetuksessa (EY) N:o 1673/2000, ei myönnetä markkinointivuodesta 2008/2009 enää tukea lyhyiden pellavakuitujen ja hamppukuitujen tuotantoon. Kuitenkin mainitun asetuksen 15 artiklan 3 kohdassa säädetään kertomuksesta, jossa komissio arvioi, onko kyseisen järjestelmän jatkaminen aiheellista. Tämä kertomus on valmisteilla, ja se on määrä esittää ennen markkinointivuoden 2008/2009 alkamista. Komissio kuitenkin katsoo, että nykyisten toimintaperiaatteiden merkittävistä muutoksista olisi päätettävä vasta maatalouspolitiikan "terveystarkastuksen" yhteydessä. Komissio katsoo näin ollen, että nykyistä tukijärjestelmää olisi jatkettava vielä yhdeksi markkinointivuodeksi ja että lopulliset päätökset tehtäisiin vasta sitä seuraavasta markkinointivuodesta osana "terveystarkastukseen" kuuluvaa politiikan uudelleentarkastelua. Asetus (EY) N:o 1673/2000 kumotaan ja korvataan asetuksella (EY) N:o 1234/2007 (yhteisiä markkinajärjestelyjä koskeva asetus) 1. päivästä heinäkuuta 2008, jona kyseisen alan markkinointivuosi 2008/2009 alkaa. Oheisessa ehdotuksessa olevat muutokset koskevat näin ollen yhteisiä markkinajärjestelyjä koskevaa asetusta. - Yleinen tausta Pellava- ja hamppualan yhteisen markkinajärjestelyn kokonaisarviointi vaikuttaa myönteiseltä ja osoittaa, että yhteinen markkinajärjestely toimii hyvin. Kuiduntuotannon jalostustuen käyttöön ottamisen merkittävin seuraus on ollut keinottelutarkoituksessa harjoitetun tuotannon loppuminen. Vuonna 2000 toteutetun uudistuksen johdosta yhteisön menot ovat vähentyneet huomattavasti ja talousarvio on vakiintunut noin 20 miljoonan euron tasolle. Lisäksi uudistus on kasvattanut taloudellisesti kannattavia markkinoita ja turvannut tuottajien tulot sekä joissakin tapauksissa lisännytkin niitä kyseessä olevana aikana. Jalostustuki on edistänyt EU:n pellava- ja hamppukuitujen tuotantoa, millä on myönteisiä ympäristövaikutuksia (luonnon monimuotoisuuden säilyttäminen). Lisäksi yhteisen markkinajärjestelyn jalostustuki on auttanut säilyttämään ja luomaan uusiakin työpaikkoja perinteisillä tuotantoalueilla ja myös muilla alueilla sekä tukemaan tutkimus- ja kehitystyötä jalostusmenetelmien parantamiseksi ja kasvikuituja sisältävien uusien tuotteiden kehittämiseksi. Euroopan unioniin vuodesta 2004 liittyneistä uusista jäsenvaltioista seitsemässä tuotetaan pellavakuitua ja neljässä hamppukuitua. Pellavantuotanto on uusissa jäsenvaltioissa laskusuunnassa kun hampuntuotanto taas kasvaa. - Voimassa olevat aiemmat säännökset Asetus (EY) N:o 1673/2000 on korvattu yhteisiä markkinajärjestelyjä koskevalla neuvoston asetuksella (EY) N:o 1234/2007. - Johdonmukaisuus suhteessa unionin muuhun politiikkaan ja muihin tavoitteisiin Ei sovelleta KUULEMISET JA VAIKUTUSTEN ARVIOINTI - Intressitahojen kuuleminen Ehdotuksesta kuultiin alan sidosryhmiä pellavan ja hampun neuvoa-antavassa ryhmässä, luonnonkuitujen hallintokomiteassa sekä pellava- ja hamppualan edustajien ja AGRI:n kabinetin kesken pidetyssä kahdenvälisessä kokouksessa. - Asiantuntijatiedon käyttö Lähteenä olleet tieteenalat ja asiantuntemuksen alat Maatalouden taloustiedot ja tilastot Käytetty menettely Riippumattomien asiantuntijoiden (Ernst&Young ja AND-International) toteuttaman tutkimuksen päivittäminen marraskuussa 2007 Tärkeimmät organisaatiot ja asiantuntijat, joita on kuultu Ks. edellä Asiantuntijalausuntojen julkistaminen Kertomus on saatavilla osoitteessa: http://ec.europa.eu/agriculture/eval/index_en.htm. - Vaikutusten arviointi Ei sovelleta EHDOTUKSEEN LIITTYVÄT OIKEUDELLISET NÄKÖKOHDAT - Ehdotetun toimen lyhyt kuvaus Yhteisiä markkinajärjestelyjä koskevan asetuksen muuttamista koskevan ehdotuksen mukaisesti pitkien pellavakuitujen tuki säilyy nykyisellä tasollaan eli 160 euroa tonnilta ja lyhyiden pellavakuitujen ja hamppukuitujen tuki säilyisi 90 eurossa tonnilta markkinointivuoteen 2008/2009 asti. Samoin taatut kansalliset määrät ehdotetaan säilytettävän nykyisellään. Koska useimmat jäsenvaltiot soveltavat poikkeusta epäpuhtauksien ja päistäreiden 7,5 prosentin enimmäismäärää koskevaan säännökseen ja koska eräissä loppukäyttömuodoissa edellytetään korkeampaa epäpuhtauksien määrää, nykyinen järjestelmä olisi säilytettävä, jotta jäsenvaltiot voisivat myöntää tukea lyhyille pellavakuiduille, joissa on enintään 15 prosenttia epäpuhtauksia ja päistäreitä, sekä hamppukuiduille, joissa niitä on enintään 25 prosenttia. Pitkien pellavakuitujen ensimmäisille jalostajille eräillä Alankomaiden, Belgian ja Ranskan perinteisillä tuotantoalueilla myönnettävä lisätuki säilyy ennallaan eli 120 eurossa hehtaarilta tuotantoalueella I ja 50 eurossa hehtaarilta tuotantoalueella II asetuksen (EY) N:o 1673/2000 mukaisesti. - Oikeusperusta Neuvoston asetus (EY) N:o 1673/2000 ja neuvoston asetus (EY) N:o 1234/2007 (yhteisiä markkinajärjestelyjä koskeva asetus) - Toissijaisuusperiaate Ehdotuksessa jätetään seuraavat merkittävät näkökohdat jäsenvaltioiden vastuulle: - THC-pitoisuuksien ja hyväksyttyjen hamppulajikkeiden käytön valvonta - hyväksyttyjen ensimmäisten jalostajien kirjanpidon valvonta - varastojen valvonta. - Suhteellisuusperiaate Ehdotus on suhteellisuusperiaatteen mukainen, koska se vastaa yhteisen maatalouspolitiikan yleisiä tavoitteita. - Sääntelytavan valinta Ehdotettu sääntelytapa: Neuvoston asetus (EY) N:o 1234/2007 maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun neuvoston asetuksen muuttamisesta TALOUSARVIOVAIKUTUKSET Järjestelmän jatkamisen lisäkustannukset ovat arviolta 4,64 miljoonaa euroa. Arvioitujen tuotantomäärien perusteella nykyisen tuen jatkamisen kokonaismenot olisivat 20,82 miljoonaa euroa. 2008/0011(CNS) Ehdotus: NEUVOSTON ASETUS, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: 1. Jalostustukea enintään 7,5 prosenttia epäpuhtauksia ja päistäreitä sisältäville lyhyille pellavakuiduille ja hamppukuiduille sovelletaan markkinointivuoden 2007/2008 loppuun saakka. Nykyiseen tukijärjestelmään kuuluvien tämänkaltaisten kuitujen markkinanäkymien suotuisan kehityksen vuoksi ja innovatiivisten tuotteiden kehittämiseksi ja niiden markkinoiden vakiinnuttamiseksi tämän tuen soveltamista olisi kuitenkin jatkettava markkinointivuoden 2008/2009 loppuun saakka. 2. Kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetussa neuvoston asetuksessa (EY) N:o 1673/2000[2] säädetään jalostustuen määrän korottamisesta pitkien pellavakuitujen osalta markkinointivuodesta 2008/2009 alkaen. Asetus (EY) N:o 1673/2000 korvataan neuvoston asetuksella (EY) N:o 1234/2007[3] markkinointivuodesta 2008/2009. Asetuksen (EY) N:o 1234/2007 säännökset laadittiin ottaen huomioon asetuksen (EY) N:o 1673/2000 säännökset siten kuin niitä olisi sovellettu kyseisestä markkinointivuodesta, joten tuki vahvistettiin aiotulle tasolle. Koska lyhyiden kuitujen jalostustuki säilytetään ennallaan markkinointivuoden 2008/2009 loppuun saakka, pitkien pellavakuitujen jalostustuki kyseiseksi ylimääräiseksi markkinointivuodeksi olisi säilytettävä tasolla, joka vahvistettiin asetuksessa (EY) N:o 1673/2000 markkinointivuoden 2007/2008 loppuun saakka. 3. Korkealaatuisen lyhyen pellavakuidun ja hamppukuidun tuotannon edistämiseksi tukea myönnetään kuiduille, jotka sisältävät enintään 7,5 prosenttia epäpuhtauksia ja päistäreitä. Jäsenvaltiot voivat kuitenkin poiketa tästä rajasta ja myöntää jalostustukea lyhyille pellavakuiduille, joissa on epäpuhtauksia ja päistäreitä 7,5–15 prosenttia ja hamppukuiduille, joissa on epäpuhtauksia ja päistäreitä 7,5–25 prosenttia. Koska tämä mahdollisuus on käytettävissä ainoastaan markkinointivuoden 2007/2008 loppuun saakka, jäsenvaltioille on tarpeen antaa mahdollisuus poiketa mainitusta rajasta vielä yhden markkinointivuoden ajan. 4. Uudet markkinointimahdollisuudet huomioon ottaen raaka-ainetoimituksille olisi vahvistettava taattu vähimmäistaso. Jotta voitaisiin edelleen turvata kohtuullinen tuotantotaso kussakin jäsenvaltiossa, taattujen kansallisten määrien soveltamisaikaa on tarpeen jatkaa. 5. Alankomaiden, Belgian ja Ranskan tietyillä alueilla on tuettu perinteisen pellavan tuotannon jatkamista lisätuen avulla. Jotta maatilojen rakenteita voitaisiin edelleen sopeuttaa uusiin markkinaedellytyksiin, tämän siirtymätuen myöntämistä on tarpeen jatkaa markkinointivuoden 2008/2009 loppuun saakka. 6. Sen vuoksi asetusta (EY) N:o 1234/2007 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1234/2007 seuraavasti: (1) Korvataan II osan I osaston IV luvun I jakson II alajakson otsikko seuraavasti: "II Alajakso Kuiduntuotantoon tarkoitettu pellava ja hamppu" (2) Muutetaan 91 artikla seuraavasti: a) Korvataan 1 kohdan ensimmäinen alakohta seuraavasti: "Pitkien pellavakuitujen tuotantoon tarkoitettujen pellavanvarsien jalostustukea myönnetään hyväksytyille ensimmäisille jalostajille sen kuitumäärän mukaan, joka on tosiasiallisesti saatu niistä varsista, joista viljelijän kanssa on tehty myyntisopimus. Markkinointivuonna 2008/2009 tukea myönnetään samoin edellytyksen myös lyhyiden pellavakuitujen tuotantoon tarkoitettujen pellavanvarsien sekä kuiduntuotantoon tarkoitetun hampun jalostukseen." b) Korvataan 2 kohta seuraavasti: "2. Tämän alajakson soveltamiseksi 'hyväksytyllä ensimmäisellä jalostajalla' tarkoitetaan luonnollista henkilöä tai oikeushenkilöä taikka luonnollisten henkilöiden tai oikeushenkilöiden ryhmittymää – riippumatta siitä, mikä on ryhmittymän tai sen jäsenten oikeudellinen asema kansallisessa lainsäädännössä – jonka sen jäsenvaltion toimivaltainen viranomainen on hyväksynyt, jonka alueella sen pellava- tai hamppukuituja tuottavat laitokset sijaitsevat. (3) Korvataan 92 artiklan 1 kohta seuraavasti: "1. Edellä 91 artiklassa säädetyn jalostustuen määräksi vahvistetaan a) pitkien pellavakuitujen osalta - 160 euroa tonnilta markkinointivuodeksi 2008/2008, - 200 euroa tonnilta markkinointivuodesta 2009/2010 alkaen, b) enintään 7,5 prosenttia epäpuhtauksia ja päistäreitä sisältävien lyhyiden pellavakuitujen ja hamppukuitujen osalta 90 euroa tonnilta markkinointivuonna 2007/2008. Jäsenvaltio voi kuitenkin perinteiset markkinamahdollisuudet huomioon ottaen päättää myöntää tukea myös a) lyhyille pellavakuiduille, joiden epäpuhtauksien ja päistäreiden osuus on 7,5–15 prosenttia; b) hamppukuiduille, joiden epäpuhtauksien ja päistäreiden osuus on 7,5–25 prosenttia. Näissä tapauksissa jäsenvaltio myöntää tuen määrälle, joka enimmillään vastaa tuotettua määrää, jossa epäpuhtauksien ja päistäreiden suhteellinen osuus on 7,5 prosenttia." (4) Muutetaan 94 artikla seuraavasti: a) Korvataan 1 kohta seuraavasti: "1. Tukikelpoisten pitkien pellavakuitujen taattu enimmäismäärä vahvistetaan 80 878 tonniksi markkinointivuotta kohti. Kyseinen määrä on jaettava tiettyjen jäsenvaltioiden kesken kansallisina taattuina määrinä liitteessä XI olevan A.I kohdan mukaisesti. b) Lisätään 1 kohdan jälkeen kohta seuraavasti: "1 a Tukikelpoisten lyhyiden pellavakuitujen ja hamppukuitujen taattu enimmäismäärä markkinointivuodeksi 2008/2009 vahvistetaan 147 265 tonniksi. Kyseinen määrä on jaettava tiettyjen jäsenvaltioiden kesken kansallisina taattuina määrinä liitteessä XI olevan A.II kohdan mukaisesti." c) Lisätään kohta seuraavasti: "3. Kukin jäsenvaltio voi siirtää osan 1 kohdassa tarkoitetusta taatusta kansallisesta määrästään 1 a kohdassa tarkoitettuun taattuun kansalliseen määrään tai päinvastoin. Edellä ensimmäisessä alakohdassa tarkoitetuissa siirroissa tonni pitkiä pellavakuituja vastaa 2,2:ta tonnia lyhyitä pellavakuituja ja hamppukuituja. Jalostustukea myönnetään enintään 1 ja 1 a kohdassa tarkoitetuille määrille, joita on mukautettu tämän kohdan kahden ensimmäisen alakohdan mukaisesti." (5) Lisätään 94 artiklan jälkeen artikla seuraavasti: "94 a artikla Lisätuki Hyväksytylle ensimmäiselle jalostajalle myönnetään markkinointivuoden 2008/2009 aikana lisätukea niiden liitteessä XI olevassa A.III kohdassa määritetyillä tuotantoalueilla I ja II sijaitsevien pellavapinta-alojen osalta, a) joiden tuotannosta on tehty 91 artiklan 1 kohdassa tarkoitettu varsia koskeva myynti-/ostosopimus tai sitoumus ja b) joista maksetaan pitkien kuitujen jalostustukea. Lisätuen määrä on tuotantoalueella I sijaitsevien pinta-alojen osalta 120 euroa hehtaarilta ja tuotantoalueella II sijaitsevien pinta-alojen osalta 50 euroa hehtaarilta." (6) Muutetaan liite XI tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä heinäkuuta 2008. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Korvataan liitteessä XI oleva A kohta seuraavasti: "A.I 94 artiklan 1 kohdassa tarkoitetun pitkien pellavakuitujen taatun enimmäismäärän jako jäsenvaltioiden kesken Belgia | 13 800 | Bulgaria | 13 | Tšekki | 1 923 | Saksa | 300 | Viro | 30 | Espanja | 50 | Ranska | 55 800 | Latvia | 360 | Liettua | 2263 | Alankomaat | 4800 | Itävalta | 150 | Puola | 924 | Portugali | 50 | Romania | 42 | Slovakia | 73 | Suomi | 200 | Ruotsi | 50 | Yhdistynyt kuningaskunta | 50 | A.II 94 artiklan 1 a kohdassa tarkoitetun lyhyiden pellavakuitujen ja hamppukuitujen taatun enimmäismäärän jako jäsenvaltioiden kesken markkinointivuonna 2008/2009 94 artiklan 1 a kohdassa tarkoitettu määrä jaetaan: a) seuraavien jäsenvaltioiden kesken taattuina kansallisina määrinä seuraavasti: Belgia | 10 350 | Bulgaria | 48 | Tšekki | 2 866 | Saksa | 12 800 | Viro | 42 | Espanja | 20 000 | Ranska | 61 350 | Latvia | 1 313 | Liettua | 3 463 | Unkari* | 2 061 | Alankomaat | 5 550 | Itävalta | 2 500 | Puola | 462 | Portugali | 1 750 | Romania | 921 | Slovakia | 189 | Suomi | 2 250 | Ruotsi | 2 250 | Yhdistynyt kuningaskunta | 12 100 | * Unkarille vahvistettu taattu kansallinen määrä koskee ainoastaan hamppukuituja. b) 5 000 tonnia jaettavaksi taattuina kansallisena määrinä markkinointivuodeksi 2008/2009 Tanskan, Irlannin, Kreikan, Italian ja Luxemburgin kesken. Jako tehdään niiden pinta-alojen perusteella, joista on tehty 91 artiklan 1 kohdassa tarkoitettu sopimus tai sitoumus." A.III 94 a artiklassa tarkoitetut tukikelpoiset alueet Tuotantoalue I 1. Alankomaiden alue. 2. Seuraavat Belgian kunnat: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (paitsi Vladslo ja Woumen), Gistel, Jabbeke, Knokke-Heist, Koksijde, Lo-Reininge, Middelkerke, Nieuwpoort, Oostende, Oudenburg, Sint-Gillis-Waas (ainoastaan Meerdonk), Sint-Laureins, Veurne ja Zuienkerke. Tuotantoalue II 1. Muut kuin tuotantoalueen I piiriin luetellut Belgian alueet. 2. Seuraavat Ranskan alueet: - Nordin departementti - Béthunen, Lensin, Calais'n ja Saint-Omerin arrondissementit sekä Marquisen hallintopiiri Pas-de-Calais'n departementissa - Saint-Quentin'in ja Vervins'in arrondissementit Aisnen departementissa - Charleville-Mézièresin arrondissementti Ardennien departementissa. RAHOITUSSELVITYS | 1. | BUDJETTIKOHTA: 05 02 07 01 | MÄÄRÄRAHAT: 21 miljoonaa euroa | 2. | TOIMENPITEEN NIMI: Neuvoston asetus maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun neuvoston asetuksen (EY) N:o 1234/2007 muuttamisesta | 3. | OIKEUSPERUSTA: Perustamissopimuksen 37 artikla. | 4. | TOIMENPITEEN TAVOITE: Nykyisen järjestelmän jatkaminen pellavan ja hampun osalta yhdellä vuodella | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITOVUOSI 2008 (milj. euroa) | SEURAAVA VARAIN-HOITOVUOSI 2009 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUISTA LÄHTEISTÄ | 4,64 | 0 | 2,44 | 5.1 | TULOT – EY:N OMAT VARAT (MAKSUT/TULLIT) – KANSALLISELLA TASOLLA | – | – | – | 2010 | 5.0.1 | MENOARVIO | 2,20 miljoona euroa | 5.1.1 | TULOARVIO | 5.2 | LASKUTAPA: Arviot [pic] | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ EI | 6.2 | LISÄTALOUSARVION TARVE | KYLLÄ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ EI | HUOMAUTUKSIA: Arvioidut määrät ovat markkinointivuosien 2004/2005 (tosiasialliset määrät), 2005/2006 ja 2006/2007 (ilmoitetut arviot) keskimääräiset tuotantomäärät (yhdenmukaiset oikaisukirjelmän 2008 kanssa). Jos taatut kansalliset määrät käytetään kokonaisuudessaan, taloudellinen vaikutus olisi enimmillään 12,02 miljoonaa euroa. | [1] EUVL C ..., ..., s. ... [2] EYVL L 193, 29.7.2000, s. 16, asetus sellaisena kuin se on viimeksi muutettuna asetuksella (EY) N:o 953/2006 (EUVL L 175, 29.6.2006, s. 1). [3] EUVL L 299, 16.11.2007, s. 1.